Н А Ц Р Т

 На основу члана 32.став 1. тачка 1. Закона о локалној самоуправи (''Службени гласник РС'', број 129/07, 83/2014-други закон, 101/2016-други закон и 47/2018) и члана 40. и 163. Статута општине Житорађа („Службени лист града Ниша“, бр.27/2019 и 130/21),

Скупштина општине Житорађа на седници одржаној дана \_\_\_\_\_\_\_\_\_\_\_ 2022. године, донела је

**О Д Л У К У**

**О ИЗМЕНАМА И ДОПУНАМА СТАТУТА ОПШТИНЕ ЖИТОРАЂА**

**Члан 1.**

У Статуту општине Житорађа (''Службени лист града Ниша'', бр.27/2019), у Поглављу II Надлежности општине, у чл.15 став 1. после тачке 14), додају се две нове тачке 15) и 16) које гласе:

„15) уређује и ствара услове за бригу о младима, доноси и реализује стратегију и акциони план политике за младе и ствара услове за омладинско организовање;

16) израђује планове одбране и предузима мере одређене Законом о одбрани, уређује обављање послова зоохигијене и др.“

Досадашња тачка 15) постаје тачка 17).

**Члан 2.**

У осталом делу Статут остаје непромењен.

**Члан 3.**

Даном ступања на снагу ове Одлуке, престаје да важи Одлука о изменама и допунама статута општине Житорађа(„Сл.лист Града Ниша“, бр. 130/21).

**Члан 4.**

Ова Одлука ступа на снагу осмог дана од дана објављивања у ''Службеном листу града Ниша''.

Број \_\_\_\_\_\_\_\_\_/2022-01

У Житорађи \_\_\_\_\_\_\_\_\_\_2022. године

**СКУПШТИНА ОПШТИНЕ ЖИТОРАЂА**

 ПРЕДСЕДНИК

 Небојша Стевановић

О б р а з л о ж е њ е

**Правни основ за доношење Одлуке о измени и допуни Статута општине Житорађа („Службени лист града Ниша“, број 27/2019 и 130/21)** је:

- члан 32. став 1. тачка 1. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон и 47/2018), којим је прописано да скупштина општине, у складу са законом, доноси Статут општине и Пословник скупштине;

- члан 40. став 1. тачка 1) Статута општине Житорађа („Службени лист града Ниша“, бр. 27/2019), којом одредбом је утврђена надлежност скупштине да доноси Статут општине,

- члан 163. Статута општине Житорађа(„Службени лист града Ниша“, бр. 27/2019 и 130/21), којим је прописан поступак доношења или промене Статута.

**Разлози за доношење Одлуке о измени и допуни Статута општине** (у даљем тексту: нацрт Одлуке):

Министарство одбране-Регионални центар Министарства одбране Ниш, а с обзиром да Статут општине Житорађа у делу надлежности утврђених Уставом и Законом не садржи послове одбране, већ су исти предвиђени искључиво кроз надлежност Општинског већа општине Житорађа, наложило је допуну Статута општине Житорађа и то на тај начин што се у делу надлежности утврђених Уставом и Законом додају и послови одбране.

Скупштина општине Житорађа, на својој седници одржаној дана 29.априла 2021. године, на иницијативу председника општине Житорађа бр.110-1027/2021-01 од 23.04.2021.год., донела је Одлуку о приступању промени Статута општине Житорађа („Службени лист Града Ниша“, број 43/2021).

Сходно одредбама Одлуке о приступању промени Статута, Комисија за израду нацрта одлуке о промени Статута општине Житорађа израдила је текст нацрта Одлуке о изменама и допунама Статута, који је доставила Општинском већу општине Житорађа, ради разматрања, усвајања, као и организовања и спровођења јавне расправе о нацрту Одлуке.

Међутим, Министарство државне управе и локалне самоуправе се Актом бр.110-00-00007/2019-24 од 17.децембра 2021.год. обратило секретару СО Житорађа тражећи да се предлог измене Статута допуни прецизирањем нових послова јединице локалне самоуправе у делу послова у области одбране, омладинске политике, зоохигијене и др. С тога је Комисија за израду нацрта одлуке о промени Статута општине Житорађа извршила измену текста нацрта Одлуке о изменама и допунама Статута у складу са захтевом горе поменутог Министарства, који је доставила дана 10.03.2022. године Општинском већу општине Житорађа, ради разматрања, усвајања, као и организовања и спровођења јавне расправе о нацрту Одлуке

**Процена износа финансијских средстава потребних за спровођење акта**:

За спровођење ове одлуке није потребно обезбедити додатна средства у буџету Општине.